На основу члана. 100. и 119. став 1. тачка 1. Закона о основама система обра­зо­вања и васпитања („Службени гласник РС“, број 88/17,27/18 – др.закон, 10/19, 27/18-др.закон, 6/20 и 129/21), и члана 296 и 299. Статута Статута Алексиначке гимназије у Алексинцу, бр.179. од 28.02.2018. године, Школски одбор Алексиначке гимназије Алексинцу, на седници од 18.02.2022.године, донео је:

**ИЗМЕНЕ И ДОПУНЕ СТАТУТА**

**АЛЕКСИНАЧКЕ ГИМНАЗИЈЕ**

Члан 1.

У члану 40. став 3. мења се и гласи:

Скупштина општине Алексинац разрешиће, пре истека мандата, поједине чланове, укључујући и председника Школског одбора или Школски одбор у целости, на лични захтев члана, као и у случају:

1) да Школски одбор доноси незаконите одлуке или не доноси одлуке које је на основу закона и статута дужан да доноси;

2) да члан Школског одбора неоправданим одсуствовањима или несавесним радом онемогућава рад тог органа;

3) да у поступку преиспитивања акта о именовању утврди неправилности;

4) да скупштина јединице локалне самоуправе покрене иницијативу за разрешење члана органа управљања, именованог на њен предлог;

5) Савет родитеља покрене иницијативу за разрешење члана органа управљања, именованог на његов предлог;

6) Васпитно-образовно, односно наставничко и педагошко веће покрене иницијативу за разрешење члана органа управљања, именованог на његов предлог;

7) наступи неки од услова из члана 116. став 9. Закона о основама система об­ра­зовања и васпитања, који су сметња за предлагање и именовање за члана органа уп­рав­љања установе

Члан 2.

У члану 43. став 1. тачка 19. мења се и гласи:

,,19) одлучује о правима,обавезама и одговорностима директора установе“.

После тачке 19) додаје се тачка 19а која гласи:

,,9а) образује комисију за вођење дисциплинског поступка против директора и доноси одлуку о одговорности директора за тежу повреду радне обавезе или повреду забране из члана 110-113. овог закона;.“

У тачки 4) после речи ,,стандарда“ додаје се реч: ,,образовних“.

Члан 3.

У члану 48. став 1. тачка 3) мења се и гласи:

,,3) учествује у предлагању садржаја ваннаставних активности и програма на нивоу установе;“.

После тачке 3) додаје се тачка 3а) која гласи:

,,3а) учествује у поступку избора уџбеника, у складу са законом којим се уређују уџбеници;“.

Члан 4.

У члану 55. став 1. после алинеје 9. додаје се алинеја 10. која гласи:

,,доказ о резултату стручно-педагошког надзора у раду кандидата-извештај просветног саветника (доказ подносе кандидати који поседују извештај, а уколико не поседују, достављају потврду да није вршен стручно-педагошки надзор)“.

Досадашње алинеје из члана 55. став 1. алинеје: 10.11.12. и 13. пстају алинеје 11.12.13. и 14.

Члан 5.

У члану 59. став 2. мења се и гласи:

,,Орган управљања, Школски одбор образује комисију за избор директора (у даљем тексту:комисија) која има непаран број чланова“

Измене и допуне Статута заведене под бројем 163 од 18.02.2022. године, објављене дана 18.02.2022. године , ступају на снагу осмог дана од дана објављивања на огласној табли школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Измене и допуне Статута заведене под деловодним бројем 163 од 18.02.2022. године, објављене на огласној табли школе, дана 18.02.2022. године, ступају на снагу дана, 26.02.2022. године

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_